Tájékoztató a 9. évfolyamra történő beiskolázás felvételi eljárásrendjéről a Nyíregyházi SZC Bencs László Szakközépiskolájában

a 2020/2021-es tanévre

**Az intézmény neve: Nyíregyházi SZC Bencs László Szakközépiskolája**

**Az intézmény címe: 4400 Nyíregyháza, Tiszavasvári út 12.**

**OM azonosítója: 203045**

**Telefonszám: 42/420-154**

**E-mail: info@bencsl-nyh.sulinet.hu**

**Honlap:** [**www.bencsl-nyh.sulinet.hu**](http://www.bencsl-nyh.sulinet.hu)

**Nyíltnap: 2019. november 06. 8°°-12°°-ig**

Szakképző iskolai osztály (3 év)

A **szakképző iskola 9. évfolyam**ra történő jelentkezés eljárásrendje:

Az első évfolyamon ágazati ismereteket adó oktatás folyik. A 9. évfolyam után még a technikummal átjárható a rendszer. A 10. évfolyamtól történik meg a szakmaválasztás.

A 10. és 11. évfolyam szakmai képzése duális keretek között zajlik gazdálkodó szervezeteknél (vállalatoknál, vállalkozóknál) szakképzési munkaszerződéssel. A tanulók ösztöndíjban részesülnek.

* A meghirdetett tanulmányi területen felvételi vizsgát nem szervezünk.
* A rangsorolás alapját az általános iskola 7. év végi és a 8. félévi tanulmányi eredmények tantárgyi számtani átlaga képezi;
* A rangsoroláskor figyelembe vett tantárgyak a következők:
	+ - magyar nyelv és irodalom
		- matematika
		- informatika
		- idegen nyelv
		- természettudományos tantárgyak (biológia, fizika, kémia, földrajz)
		- történelem
* A képzésben való részvétel egészségügyi szakmai alkalmassághoz kötött. A meghirdetett tanulmányi területre való felvételnél kizáró ok az egészségügyi alkalmatlanság.
* SNI-s tanulókkal kapcsolatos információ:

A tanulmányi területekre pszichés fejlődési zavarral, beilleszkedési-, tanulási-, magatartási nehézséggel küzdő tanulók is jelentkezhetnek.

Pályaorientációs osztály (1 év)

Az orientációs évfolyam tanulásra motivál, fejleszti az egyes szakmák sikeres elsajátításához szükséges készségeket, pályaorientációs feladatokat lát el.

Olyan nyolcadik évfolyamot végzett tanulókra számítunk, akiknek szüksége lenne még egy évre a pályaválasztás eldöntéséhez. Esetleg hiányos kompetenciaterületeiket akarják fejleszteni, amire a továbbtanulást és a felelősségteljes szakmaválasztást rá lehet építeni.

Ezen időszak keretében a diákok családias környezetben pályaorientációs foglalkozásokon, üzemlátogatásokon, gyárlátogatásokon vesznek részt, ehhez kapcsolódó projektekben tanulhatnak.

* A képzésben való részvétel egészségügyi szakmai alkalmassághoz kötött. A meghirdetett tanulmányi területre való felvételnél kizáró ok az egészségügyi alkalmatlanság.
* SNI-s tanulókkal kapcsolatos információ:

A tanulmányi területekre pszichés fejlődési zavarral, beilleszkedési-, tanulási-, magatartási nehézséggel küzdő tanulók is jelentkezhetnek.

**Egyéb információk:**

* Az iskola a felvételi követelményeket a felvételi tájékoztatóban hozza nyilvánosságra, a tanév rendjében meghatározott időben. A felvételi eljárás során az azonos teljesítményt elérő tanulók közül a rangsor elkészítésénél előnyben részesítjük a hátrányos, halmozottan hátrányos helyzetű tanulókat valamint azokat, akiknek lakóhelye az iskola székhelyén van.

A tanév rendjében meghatározott felvételi időn túl jelentkezett tanuló felvételéről az iskola igazgatója dönt, a tanuló (és kiskorú tanuló esetén a szülő/gondviselő) meghallgatása után. Az iskolába felvett tanulók osztályba vagy csoportba való beosztásáról az igazgató dönt.

* Kollégium: A Nyíregyházi Szakképzési Centrum kollégiumaiban biztosított.

**Tanulmányi területek:**

|  |
| --- |
| Szakképző iskolai osztályok |
| Belső kód | Szakmacsoport | Szakképesítés | Képzési idő | választható idegen nyelv | **Felvehető létszám** |
| 0211 | 17. Kereskedelem-marketing, üzleti adminisztráció | Kereskedelmi értékesítő(34 341 02)  | 3 év | angol, német | 8 fő |
| 0212 | 18. Vendéglátás-turisztika | Pincér- vendégtéri szakember (34 811 03)  | 3 év | angol, német | 12 fő |
| 0213 | 18. Vendéglátás-turisztika | Szakács (34 811 04)  | 3 év | angol, német | 12 fő |
|  |
| Belső kód |  Szakképzést előkészítő osztály | Képzési idő | választható idegen nyelv | **Felvehető létszám** |
| 0201 | Bencs pályaorientációs osztály |  1 év | angol, német | 28 fő |